شەفەق نیوز/ نێچیروان
بارزانی سەرۆک هەرێم کوردستان، ئمڕوو یەکشەممە، چەوی کەفتە کاردیناڵ لویس ساکو، بترێرک
کلیسەی کلدانی لە عراق و جهان، وەگەرد شاند یاوەری.
سەروکایەتی هەرێم
لە بەیاننامەیگ رەسیە ئاژانس شەفەق نیوز وت: لە چەوپیکەفتنەگە باس رەوش عراق و هەرێم
کوردستان، و رەوش ئاوارە مەسیحیەیلەی هەرێم کریا، و هەمیش رووشنایی خریا بان هاوکاری
نەینەوا، و مەسیحیەیل شار مووسڵ و ناوچەگە.
بەیاننامەگە وتیش؛
هەردوگ لایەنەگە رێک کەفتن لە گرنکی وەجیهاوردن دڵنیایی و بڕوایەی تا ئاوارە مەسیحیەیلە
بتوێنن وەرەو میلیکانیان گلەو بخوەن، و دەسکردن وە هاوردنەوەی ژیان ئاوەدانکردنەوەی
ئەو ناوچەیلە ک لەوەر پەلامارەیل ریخریاگ داعش زیان وەخوەیان دین، و پاڵپشتی و دەسمیەتی
ناودەوڵەتی خوازن.
کاردیناڵ ساکو
دەسخوەشی لە پێکەوەژیان و ئەوەکە قبوڵکردن و ئاوەدانکردنەوە و ئەوزەڵکردن کرد، و ئەو
دەورە ک سەرۆکایەتی هەرێم کوردستان لەی چوارچێوە رانێدەی، و دووپات کرد ک ناسنامەی
کوردستانی گەورە و گشتکیرە ئەرا گشت باوەڕ و بنچینەیل، و پەنابەرەیل مەسیحی لە وڵاوەرل
جهان توانای گلەوخواردن وەرەو هەرێم کوردستان دیرن و وەئاشتی  و ئاسودەیی لەناوی گوزەران بکەن، و بەشدار بوون
لە گەشەکردن و ئەوزەڵکردن و ئاوەدانکردنەوەی.
لەلای خوەییش،
سەرۆک نێچیروان بارزانی دووارە دووپات کرد ک هەرێم کوردستان شانازی وە کەلتوور پێکەوەژیان
و خوەشەویستی کەێد، و هەمیشە و جاران جوور پەنای ئارامیگ ئەرا گشت پێکهاتەیلە مینێد.
هەردوگ لایەنەگە
باس سەردانەگەی پاپای ڤاتیکان ئەرا عراق و هەرێم کوردستان وە گرنگ کردن، و دەور گرنگیگ
لە قویلەوکردن کەلتوور پێکەوەژیان و ئەوەکە قبوڵکردن داشت.
